BANPU กวาดกำไร Q2 ทะลุ 1.27 หมื่นลบ. โต 8 เท่า รับราคาถ่านหิน-ก๊าซหนุนรายได้ขายเพิ่ม
BANPU ไตรมาส 2/65 โกยกำไรทะลุ 1.27 หมื่นล้าน โต 864.88% ส่วนงวด 6 เดือนแรก กำไรโต 705.90% แตะ 2.30 หมื่นล้าน รับราคาถ่านหิน-ก๊าซธรรมชาติหนุนรายได้ขายเพิ่ม
BANPU ไตรมาส 2/65 โกยกำไรทะลุ 1.27 หมื่นล้าน โต 864.88% ส่วนงวด 6 เดือนแรก กำไรโต 705.90% แตะ 2.30 หมื่นล้าน รับราคาถ่านหิน-ก๊าซธรรมชาติหนุนรายได้ขายเพิ่ม
10 ส.ค. 2565

บริษัท บ้านปู จำกัด (มหาชน) หรือ BANPU รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทมีกำไรสุทธิ อยู่ที่ 1.27 หมื่นล้านบาท เติบโต 864.88% จากงวดเดียวกันของปีก่อน ที่มีกำไร 1.32 พันล้านบาท เหตุมาจากรายได้จากการขายรวม อยู่ที่ 1.77 พันล้านเหรียญสหรัฐ (เทียบเท่า 60,986 ล้านบาท) เพิ่มขึ้น 974 ล้านเหรียญสหรัฐ จากงวดเดียวกันของปีก่อน โดยรายได้จากธุรกิจถ่านหินเพิ่มขึ้น 651 ล้านเหรียญสหรัฐ อยู่ที่ 1.23 พันล้านเหรียญสหรัฐ รายได้จากธุรกิจก๊าซเพิ่มขึ้น 227 ล้านเหรียญสหรัฐ ธุรกิจไฟฟ้า ไอน้ำและอื่นๆ มีรายได้เพิ่มขึ้น 96 ล้านเหรียญสหรัฐ
อย่างไรก็ดีผลประกอบการไตรมาส 2/65 ที่ปรับตัวขึ้นมาจากราคาถ่านหินและราคาก๊าซธรรมชาติในตลาดโลกที่ปรับตัวสูงขึ้นอย่างต่อเนื่อง ส่งผลให้ราคาขายถ่านหินเฉลี่ยปรับตัวสูงขึ้น 20% จากไตรมาสก่อนหน้า มาอยู่ที่ 156.66 เหรียญสหรัฐต่อตัน อีกทั้งปริมาณการขายปรับตัวสูงขึ้นโดยเฉพาะเหมืองในประเทศออสเตรเลีย และราคาก๊าซธรรมชาติเฉลี่ย 6.64 เหรียญต่อพันลูกบาศก์ฟุต ปรับตัวสูงขึ้น 38% เทียบกับไตรมาสก่อนหน้า ส่งผลให้บริษัทรายงานผลประกอบการที่ดีขึ้นอย่างต่อเนื่อง